21. ΝΟΜΟΣ υπ’ αριθ. 194 της 9/18 Οκτ. 1975 (ΦΕΚ Α΄ 230) Περί τροποποιήσεως και συμπληρώσεως διατάξεών τινων του Ν.Δ. 3853/58 «περί Οργανισμού Βάμβακος και άλλων τινών διατάξεων». Άρθρ.1.-(Αντικαθίσταται το άρθρ. 2 Ν.Δ. 3853/1958, ανωτ. αριθ. 13). Άρθρ.2.-(Αντικαθίσταται η παρ. 1 του άρθρ. 7 Ν.Δ. 3853/1958). Άρθρ.3.-Συνιστώνται δια του παρόντος, μία θέσις Γενικού Διευθυντού και μία θέσις Αναπληρωτού Γενικού Διευθυντού του Κλάδου Α1 Γεωπονικού, πληρούμεναι δια προαγωγής κατά τας κειμένας διατάξεις. Οργανισμός Βάμβακος 16.Ν.β.20-23 Κατά την πρώτην εφαρμογήν του παρόντος δια την προαγωγήν εις τον 1ον βαθμόν του Γενικού Διευθυντού, κρίνονται και υπάλληλοι του Α1 Κλάδου Γεωπονικού έχοντες υπερδιετή υπηρεσίαν εις τον 2ον βαθμόν και εννεαετή εν συνόλω τοιαύτην εις τους βαθμούς 3ον και 2ον. Άρθρ.4.-(Αντικαθίσταται το άρθρ. 8 Ν.Δ. 3853/1958). Άρθρ.5.-Επί μίαν τριετίαν ο Οργανισμός Βάμβακος δύναται να χορηγή εκπαιδευτικάς αδείας εις υπαλλήλους αυτού δια σπουδάς ή ειδίκευσιν εις τεχνικά θέματα εν τη αλλοδαπή, κατά παρέκκλισιν των διατάξεων των άρθρ. 88 και 89 παρ. 1 του Νόμ. 1811/1951 «περί Κώδικος καταστάσεως των δημοσίων διοικητικών υπαλλήλων» και των του άρθρ. 5 παρ. 7 του Α.Ν. 340/1968 «περί μέτρων βελτιώσεως της αποδοτικότητος των Δημοσίων Υπηρεσιών και Ν.Π.Δ.Δ.» ή ετέρων συναφών νόμων. Τα της χορηγήσεως των εκπαιδευτικών αδειών ρυθμίζονται εκάστοτε δι’ αποφάσεως του Διοικητικού Συμβουλίου του Οργανισμού Βάμβακος, εγκρινομένης υπό του Υπουργού Γεωργίας. Άρθρ.6.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 